এম এ বাছিত, নবীগঞ্জ থেকে ॥ নবীগঞ্জে অভ্যন্তরীণ কোন্দলের জের হিসেবে ছাত্রলীগের দু’গ্র“পের সংঘর্ষে নিহত হেভেন চৌধুরীর হত্যাকান্ডের অন্যতম আসামী মুছার পিতা খুরশেদ মিয়াকে আটক করেছে পুলিশ। গতকাল বিকেলে পানিউমদা ইউপির রোকনপুর মেয়ের বাড়ী থেকে তাকে আটক করা হয়। এসময় মামলার বাদী মকবুল হোসেনের অতর্কিত হামলায় গুরুতর আহত হন খুরশেদ মিয়া। এনিয়ে শহর এলাকায় বিরূপ প্রতিক্রিয়া দেখা দিয়েছে। চাঞ্চল্যকর মামলার তদন্তকারী কর্মকর্তা পরিবর্তন করে সহকারী পুলিশ সুপার নাজমূল ইসলামকে তদন্তকারী কর্মকর্তা নিয়োগ দেয়া হয়েছে। এছাড়াও নয়মৌজাবাসীর তরফ থেকে খুনিদের গ্রেপ্তারের দাবিতে আজ সকাল সাড়ে ১০টায় শহরে বিক্ষোভ মিছিল এবং অবস্থান কর্মসূচীর ঘোষণা দেয়া হয়েছে। এনিয়ে টান টান উত্তেজনা বিরাজ করছে। পুলিশ ও প্রত্যক্ষদর্শী সূত্র জানায়, উদীয়মান ছাত্রলীগ নেতা হেভেন চৌধুরী ...